Suvendu Adhikari: ঝালদায় মৃত নিরঞ্জন বৈষ্ণবের বাড়িতে শুভেন্দু অধিকারী

ঝালদা: কংগ্রেস কাউন্সিলর তপন কান্দু হত্যার অন্যতম সাক্ষী মৃত নিরঞ্জন বৈষ্ণবের বাড়িতে গেলেন বিরোধী দলনেতা শুভেন্দু অধিকারী। এদিন নিরঞ্জনের পারিবারের হাতে ২ লক্ষ টাকার চেক তুলে দেন শুভেন্দু। একইসঙ্গে ওই পরিবারের পাশে থাকার আশ্বাসও দেন তিনি। বলেন, কোনও অসুবিধা হলে ফোন করতে। এমনকি পুলিস যদি কোনও ভয় দেখায় তাও জানাতে বলেন। বিরোধী দলনেতাকে পাশে পেয়ে খুশি মৃত নিরঞ্জনের বৌদি পবিতা বৈষ্ণব।

রবিবার বিকেলে পুরুলিয়া শহর ঝালদায় পৌঁছন বিরোধী দলনেউছতাঁর সঙ্গে ছিলেন পুরুলিয়ার সংসদ জ্যোতির্ময় সিং মাহাতো ও পুরুলিয়া বিধানসভার বিধায়ক সুদীপ মুখার্জি-সহ জেলা নেতৃত্ব। পাঁচটা নাগাদ মিছিল করে তাঁরা তপন কান্দুর বাড়িতে পৌঁছন। কথা বলেন মৃত কাউন্সিলরের পরিবারের সঙ্গে।এদিনই তিনি পৌঁছন কংগ্রেস কাউন্সিলর তপন কান্দু হত্যার অন্যতম সাক্ষী মৃত নিরঞ্জন বৈষ্ণবের বাড়িতে।

গত ৬ তারিখ ঝালদা পুরসভার ১০ নম্বর ওয়ার্ডে নিজের বাড়িতেই সকালে ঝুলন্ত অবস্থায় নিরঞ্জনের মৃতদেহ উদ্ধার করে ঝালদা থানার পুলিস। তারপর থেকে পারিবারের লোকজন পুলিশের বিরূদ্ধে মানসিক নির্যাতনের অভিযোগ করে আসছিলেন। অভিযোগ, বার বার ঝালদা থানার পুলিস তাকে থানায় ডেকে মানসিক চাপ দিতে থাকে। চাপ সহ্য করতে না পারায় তিনি আত্মহত্যা করেছেন বলে সুইসাইড নোটে লিখে যান নিরঞ্জন। হাইকোর্টের নির্দেশে গোটা ঘটনার তদন্ত করছে সিবিআই।

আরও পড়ুন- Suvendu Adhikari: পুরসভা দখল করতেই খুন হন কান্দু, ঝালদায় অভিযোগ শুভেন্দুর

১৩ই মার্চ পুরুলিয়ার ঝালদা পৌরসভার কাউন্সিলর তপন কান্দুর নৃশংস ভাবে হত্যা হয় এবং কয়েকদিন পর সেই হত্যার একমাত্র সাক্ষী নিহত তপন বাবুর বন্ধু নিরঞ্জন বৈষ্ণবের অস্বাভাবিক মৃত্যু হয়। আজ ওনাদের দুজনের বাসভবনে গিয়ে তপন বাবু ও নিরঞ্জন বাবুর প্রতিকৃতিতে মাল‍্যদান ও শ্রদ্ধা নিবেদন করি।

— Suvendu Adhikari • শুভেন্দু অধিকারী (@SuvenduWB) April 17, 2022